《宋高宗御题李唐画唐香山九老二律诗》
元代·张昱

两疏谁是见机还，终始君臣似此难。宸翰昭回云汉上，衣冠彷佛画图间。

当时诸老琴尊会，尽是同朝鸳鹭班。风采拜辞云陛下，白云千载在香山。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。